
Premier Evelyn Wever-Croes: 

Premier Evelyn Wever-Croes dialuna mainta a informa riba e 
desaroyonan di refineria. Ta asina cu dia 31 di juli e registro a 
cera pa companianan cu tabata tin interes den e refineria of 
otro desaroyo. Esaki tabata e Request expression of interest 
(REOI 1 y REOI 2). E REOI-1 tabata pa refineria of actividad 
relaciona cu industria petrokimico y pa esaki 26 compania a 
entrega un propuesta. REOI-2 tabata pa un otro tipo di actividad 
y pa esaki 22 compania e entrega un propuesta. 


Gobierno di Aruba a institui un comision pa conseha Gobierno, 
cu ta consisti di profesionalnan di varios departamento di 
Gobierno. E comision a wordo institui atraves di un decreto 
ministerial. 


E criteria cu e comision ta aplica ta: 

- Actividad mester contribui significativamente na crecemento 
di nos GDP, desaroyo di Mercado laboral y mehora nos balansa 
di pago. 

- Mester tene su mes na ley y regulacionnan medio ambiental 
existente y observa normanan existente di industira pa loke ta 
salud, medio ambiente y siguridad. 

- Mester tene cuenta cu politica di exterior di Reino Hulandes. 
- Mester garantisa e suministro di fuel pa Mercado local; esaki 
ta conta pa e parti di refineria naturalmente. 


A base di esaki e comision a traha un shortlist di 6 cu ta cumpli 
cu tur criteria y 4 cu lo pidi mas informacion, pa e REOI-1 pa 
cual 26 compania a duna oferta. 

Pa е REO1-2 tin un shortlist di З cu ta cumpli cu tur criteria y 4 
cu lo pidi mas informacion. 

Basa riba e evaluacion, nan lo duna un relato mas extenso 
na Gobierno caminda ta bisa tambe e nombernan di esunnan 
cu ta continua y pa trayecto number dos ki actividad ta wordo 
proponi. 

E trabou no ta cla ainda, y e comision ta sigui haii e chekeonan 
y screening. Ta spera cu pa aki un siman of dos por duna 
informacion mas concreto. 


“Mester bisa si cu e propuestanan aki ta yena nos di optimismo 
specialmente mirando e desaroyo cu Aruba ta pasando aden 
cu un economia pega. Pronto lo nos haŭa mas informacion di 
e partnernan cu nos lo continua cu ne. Mi ta convensi cu den 
esnan cu a entrega oferta, nos lo haya un of mas inversionista 
cu lo yuda nos reactiva nos economia”, Prome Minister a duna 
di conoce. 

Premier Evelyn Wever-Croes: 
Reflexion: 


OHALA CU E LUNA NOBO, SEPTEMBER, 
POR TRECE UN OTRO AIRE DEN E LUCHA 
CONTRA CORONA 


Ban cuida pa hunto nos por stop di plam'e" 


Nos pueblo por a tuma nota di tur e trabounan cu Gobierno di 
Aruba y Crisis Team a bin ta haciendo desde maart cu Covid 
a drenta Aruba ta cu awor. Prome Minister Evelyn Wever- 
Croes a enfatisa durante e conferencia di Prensa di dialuna 
anochi pa informa pueblo di e desaroyo y maneho di Covid 
19, cu prioridad di Gobierno ta desde principio pa contene 
e plamamento di e virus y principalmente cuida esnan mas 
vulnerabel den nos comunidad. 


Sinembargo, nos por a scucha cu apesar di hopi medida 
estricto di precaucion den nos casnan di cuido, pa motibo di 
e magnitud di e virus, Covid-19 a bati na porta di nos casnan 
di cuido. Cu tur protocol na nan luga tur hende ta prepara pa 
esaki no bira un brote cu ta sali for di man. E persona infecta 
ta den bon salud. 


Tambe nos por a tende di nos muchanan y conseho cu a bin di 
nos mediconan pa pospone e reapertura di scol na augustus 
cu 2 siman mas. Aworaki nos ta yegando e fecha pa scol habri 
bek. Prome Minister Evelyn Wever-Croes ta conseha tur e 
mayornan cu ta preocupa of docentenan cu ta preocupa pa 
por fabor acerca e cabesante of directiva di scol y presenta bo 
preocupacion y yega den consulta cu scol pa un solucion. 


Nos a scucha tambe cu adulto ta pega mucha pero cu mucha 
no ta pega adulto. Nos a mira na Aruba cu den e 2006 casonan 
cu nos conoce, 80 mucha a test positivo. Tin hende ta bisa cu 
80 a test positivo ban dal scol cera pero esaki ta solamente 496 
y ningun a wordo hospitalisa y ningun a fayece. Esey kiermeen 
cu 96% ta adulto. 


Nos a scucha tambe cu e transmision entre mucha cu mucha 
no ta usual y cu e transmision na scol no ta frecuente. Esaki 
kiermeen cu e riesgo pa e muchanan na scol no ta asina grandi 
pero si bo ripara e daño cu ta wordo haci na e muchanan door 
di no permiti nan bay scol esey si ta grandi. Riba dje nos a 
compronde caba cu protocolnan di higiene ta aplicabel na tur 
scol. Ventilacion ta hopi importante y reglanan di tapaboca 
tambe p'e muchanan mas grandi y pa e adultonan. 


Nos a scucha tambe cu ta esnan pafor di scol ta tece e virus 
den e scol y p'esey ta impotante pa esnan cu ta bay busca 
muchanan di scol pa atene na e protocolnan pa asina e 
muchanan ta safe paden. 


Cada biaha cu e tema di ensefiansa bin dilanti tin hopi discusion 
den comunidad y ta di compronde pasobra ta discusionnan cu 


ta varia en bienestar di mucha versus dunamento di les. Si tur 
mucha por hafia les online pero no ta tur mayor tin e capacidad 
financiero pa cu esaki. Cada biaha tin hopi discusion cu ta bira 
mahos y esey no ta yuda nos. Si abo kier manda bo yiu scol of 
no, bo ta keda un bon mama. Si bo kier bo yiu haña les online 
y no bay scol nunca mas bo ta un bon mama. Si bo ta permiti 
bo yiu bay scol pa tin interaccion cu otro mucha, bo ta un bon 
mama. Tur hende ta un bon mama y no mester discuti esaki 
riba facebook pasobra e no ta yuda nos cu nada. Ban respeta 
opinion y posicion di otronan y si bo tin un preocupacion bay 
na bo cabesante di scol y hunto den consulta lo yega na un 
solucion. No tuma bo mes e decision pa laga bo yiu keda cas 
asina facil pero tuma contact cu e cabesante y schoolbestuur 
pa un solucion. 


Finalisando mi kier a toca e palabra empatia cu no ta mescos 
cu simpatia. Simpatisa ta ora un persona ta den problema y bo 
ta simpatisa cu ne. Empatia ta bay mas leu pasobra e ta ora 
bo ta purba hinca bo mes den sapato di e persona. Ora bo por 
sinti un poco di loke e persona ta sinti bo por cmpronde mas 
miho y bo ta respeta su opinion y posicion. 


Tin hende tine mas dificil cu otronan. Ban cuida esnan mas 
vulenarbel, nos grandinan y pone atencion na esna cu a test 
positivo y nan famianan pasobra esaki tambe ta un grupo 
grandi cu ta pasando hopi duro. 


Ban corda cu nota crisis di salud so nos ta aden sino economico 
tambe. Tin hende tine mas dificil cu nos. Ban corda awe riba 
esnan cu tin mas mester di nos empatia, mas di nos sosten, 
mas di nos comprencion y un palabra di aliento y ohala cu 
e luna nobo cu ta cuminsa, luna di september, por trece un 
otro aire den e lucha cotra corona. Cu e por trece cu nos por 
cuminsa domina e casonan pa dia pa asina nos por baha e 
cantidad aki y domina tambe e cantidad di personanan cu ta 
den hospital. E virus aki no a bati na bo porta, e ta riba caya 
pa bo pasa piki'e. Porta e no ta haci nos hopi dafio pero esnan 
mas vulnerabel rond di nos si e por haci mas dafio. Ban cuida 
pa hunto nos por stop di plam'e". 





Informacion di Gobierno transparente! 

Premier Evelyn Wever-Croes: 


DIA 4 DI SEPTEMBER TA E ULTIMO 
FECHA PA ENTREGA FORMULARIONAN PA 
CONDECORACION REAL 2021 


Condecoracion Real ta un reconocimento annual na nos 
ciudadanonan cu banda di nan trabou, boluntariamente 
ta haci cosnan excepcional pa comunidad. E ta un bunita 
reconocemento na esnan cu ta yuda otro den comunidad sin 
spera salario of otro tipo di fabornan. E procedura pa bin na 
remarke pa un Condecoracion Real ta un poco complica pero 
no imposibel. 


Tur afia, Rey Willem Alexander ta duna Condecoracion Real 
na e ciudadanonan den paisnan di reino. Usualmente esaki ta 
dia di su cumpleafios pero pa motibo di Covid e la cay riba otro 
fecha y ta wordo duna door di nos Gobernador. Tur ciudadano 
di pais Aruba por propone un persona cu e ta kere ta bin na 
remarce. Si bo conoce un hende cu banda di su trabouu ta 
dedica hopi na yuda otronan, si ta den tereo social, deporte of 
Scouting, cualkier tereno cu e ta haci hopi sin wordo paga p'e, 


abo por haci e peticion p'e. 

Desde 1 di july a cuminsa tuma aplicacion pa Condecoracion 
Real 2021 y e ultimo fecha pa entrega propuestanan dia ta 4 
di september. E siman aki ta e ultimo siman. 


Pa haci esaki, por busca e aplicacion na Bestuurskantoor, 
of bo por download e formularionan via www.gobierno.aw, 
www.overheid.aw y www.government.aw. E Comision di 
Condecoracion Real lo bay evalua tur e peticionnan cu drenta 
y ta manda nan Hulanda pa nan tuma e decision final. 


"Mi ta haci un invitacion na nos comunidad pa nos ban duna 
reconocimento na esnan cu merece. Porta e persona mes no 
kier pero e obra cu nan ta haci y e reconocimento por inspira 
otronan pa tambe yuda. Esaki sigur ta un bunita efecto cu nos 
kier”. 





Premier Evelyn Wever-Croes: 
Negosacion cu Hulanda ta bayendo bon 


GOBIERNO KIER CONCLUI PA 11 DI 
SEPTEMBER 2020 


Manera ta conoci, Gobierno di Aruba ta den negosacion cu 
Hulanda riba e fiansa pa e di 3 tranche. E di 3 tranche mester a 
cubri e lunanan juli, augustus y september. Mientras nos tabata 
negocia cu Hulanda, nos a sigui busca fuentenan alternativo 
pa yega na fondo y entrada di pais Aruba. Danki cu nos a corta 
mas gasto, nos a schuif cu cierto pagonan y e turismo cu a 
cuminsa activa den juli, nos a logra haya rosea financiero te 
medio september. “No ta facil, pero nos ta logrando te ainda”, 
asina Prome Minister Evelyn Wever-Croes a duna di conoce 
durante di conferencia di prensa di Gobierno dialuna mainta. 


Prome Minister: “No tin motibo pa panico, y mi por sigurabo cu 
nos lo no permiti nos pais kibra. Mi kier pidi pa tur hende keda 
trankil, locual tin riba mesa awor ta conoci pa tur hende". 


Gobierno di Aruba a tene 3 cumbre cu gremionan, 2 cu 
politiconan y e di 3 hunto cu gremionan y politiconan. Dos 
siman pasa a tene un cumbre cu e Young Professionals, cu 
tabata hopi bon atendi y cu hopi feedback positivo. Gobierno a 


bay Parlamento 3 biaha caba pa duna informacion y a manda 
tur documento pa Parlamento tambe. 


“Manera mi a informa siman pasa, mi a pidi Parlamento pa 
si nan bisa cu nan NO ta acepta locual tin riba mesa ainda, 
nan bin cu alternativa. Lamentablemente solamente Fraccion 
di MEP a bin cu alternativa y riba esey nos ta trahando ainda y 
mira cuanto di esey nos por convence Hulanda ainda”, segun 
Prome Minister. 


Prome Minister a indica cu negosacionnan ta bayendo bon y 
ta sperando e ultimo adaptacionnan pa asina por comparti nan 
tambe. 


“Nos lo kier tin un finalisacion pa e Conseho di Minister di Reino 
di dia 11 di september, door cu pa e tempo ey tambe e rosea 
financiero cu nos tin awor, lo ta cabando. A menos cu nos haya 
otro entrada, cu lo por yuda nos cu mas rosea financiero pa 
nos por negocia bon”, Prome Minister a duna duna di conoce. 

Segun e update di awe por tuma nota 76 persona mas 
a recupera, tin 107 caso nobo di Covid-19 di cual 2 ta 
no-residente y e total di activonan awo ta 1265, total 
di testnan haci ta 432 y a registra lamentablemente 2 
caso di fayecimento di cual edad di e fayecidonan ta 
varia entre 75 cu 85 aña. 

Gobierno di Aruba ta manda palabranan di profundo 
condolencia na e famianan di e fayecidonan. 


Hospital ta informa cu te na e momento aki tin 36 
persona interna den hospital di cual 9 ta den ICU y 27 
ta isola riba piso general. 


UPDATE 


POSITIVO. 
NEGATIVO 
ACTIVO 
RECUPERA 
GETEST 
GETEST NA AIRPORT 


MORTO 


DvG 






12-9-2020 

934 
21955 
10040 

MINISTER XIOMARA MADURO 


MINISTER di Finansa, Asuntonan Economico y Cultura. 

EDIFICIO DI STADHUIS AWOR ACCESIBEL PA 
PERSONANAN CU LIMITACION 


Afia pasa den cuadro di e proyecto di Invitado di Luna’ Stichting 
Monumentenfonds Aruba (SMFA) a tene un reunion cu e 
Plataforma pa Personanan cu Limitacion. Durante e reunion 
aki a trece dilanti e tema di accesibilidad y monumentonan. 
E plataforma a informa SMFA cu segun un encuesta tene 
entre personanan cu limitacion, edificio di stadhuis ta un di e 
monumentonan di Aruba cual lo desea di tin mas accesibilidad. 
Riba e fecha aki tambe a entrega un carta cu e peticion na 
SMFA pa sondea e posibilidad pa por pone un traplift na 
Stadhuis. 


Ora ta trata di monumentonan proteha ta trata di edificionan cu 
pa ley no ta permiti intervencionnan grandi na nan structura pa 
por haci nan accesibel facilmente. Cada cambio cu kier haci 
mester tene cuenta cu e reglanan di monumentonan y haci'e 
na un manera apropia pa no haci daño na e monumento ni 
visual ni structuralmente. 

SMFA a busca cual tabata e mihor opcion cu no lo haci daño 
na e monumento y asina a opta pa e traplift di Acorn, cual 
no ta tuma hopi espacio, ta facil pa instala y no lo altera e 
structura di e monumento. Na momento cu a haci e peticion pa 
e permiso na Monumentenbureau esaki a keda aproba y asina 
por a instala e traplift. 


Den presencia di Minister di Cultura y representantenan di e 
Plataforma pa Personanan cu Limitacion, directora di Stichting 
Monumentenfonds Aruba, Anne Witsenburg, a haci entrega 
di e yabi di e traplift na directora di Censo, Sharin Luydens. 
Jeandre Henriquez, un hoben cu limitacion, den representacion 
di e Plataforma a haci uzo pa prome biaha di e traplift. 


Entrante awe personanan cu limitacion cu ta bishita stadhuis 
pa actonan matrimonial por facilmente tin acceso na e edificio. 


Esaki ta e di tres monumento cu SMFA ta logra haci accesibel 
pa personanan cu limitacion. Na Nicolaas Store tin un lift pa 
rolstoel, na Uncle Louis Store recientemente a traha hunto cu 
Favi pa adapta e edificio na un persona cu limitacion visual 
y nos ta orguyoso di por anuncia cu Stadhuis tambe a bira 
accesibel pa personanan cu limitacion. 

Continuacion Edificio di Stadhuis awor accesibel.... 












































Cas di Cullura Aruba 


60 aha e teatro nacional di Aruba 


abata na aha 1949 cu 

un grupo di fundacion 

di arte y cultura hopi 

activo den comunidad, 

bou di e capa di 

Fundacion Cultureel 
Cami Aruba (CCA), tabata sinti 
un gran necesidad pa tin un luga 
na unda por eherce y desaroya e 
disciplina di arte. 


Fundacion Cultureel Centrum 
Aruba hunto cu otro fundacion y 
grupo cultural, manera Filmliga 
Aruba, Arubaanse Muziekschool, 
de Arubaanse Kunstkring, het 
Arubaans Symphonie Orkest, de 
Volksuniversiteit Aruba, de Aruba 
Camera Club, de Amateurtoneelgroep, 
de Rythmische Dansschool y de 
Vereniging Pro Musica a uni forsa pa 
haci e soño di tin un edificio pa arte y 


Asina a funda Stichting Schouwburg 
Aruba (SSA) na 1955 cu e meta pa 
construi y maneha e prome centro 
cultural di Aruba. E instancianan 
cu a haci construccion di un 
cas pa cultura pa Aruba posibel 
tabata Teritorio Insular di Aruba, 
fundacion Stichting voor Culturele 
Samenwerking met Suriname 
en de Nederlandse Antillen 
(Sticusa) na Hulanda, Lago Oil 
& Transport Co. Ltd. y por 
ultimo Koninklijke Nederlandse. 
Stoomboot Maatschappij (KNSM) 
di Amsterdam. E diseĥo tabata na 
encargo di arkitecto F.F. Zingel, 
kende tambe a diseña Centro Pro 
Arte y misa di Brievengat na Corsou. 
Asina a lanta un edificio moderno, 
nos Cas di Cultura (CdC) cu tabata 
y ainda ta marca entrada di Playa y 
cu a habri su portanan oficialmente 
15 di november 1958. 


Te awe, despues di 60 aha, SSA 
ta maneha Cas di Cultura y ta 
percura pa e edificio por duna 
comunidad cultural y general e 
servicio mereci. Sinembargo, na 
2018, SSA ta para dilanti di e reto 
grandi di un renobacion extenso di 
Cas di Cultura. Un renobacion cu ta 
sumamente necesario en conexion 
cu biehes di e facilidadnan, logistica 
interno anticua y e tamaño cu no ta 
apropia mas pa Aruba su populacion. 
Desde 2015 a cuminsa tuma paso 
preparatorio pa e renobacion pa 
medio di reunionnan cu usuarionan 
di CdC y partnernan den cas cu 
ta Scol di Musica Rufo Wever, 
Scol di Baile Diana Antonette y 
Da Vinci Academy. Djey a sali 
un plan di rekisito cu e compania 
Theateradvies BV di Hulanda 
y Monumentenbureau Aruba а 
traduci e plan den un diseno hunto 
cu un plan di financiamento. Cu 
hopi positivismo SSA ta cana e 
caminda aki sperando aporte di 
henter Aruba su comunidad. 

Un otro persepcion eroneo cu a nace durante e prome reunion 
di desconfiansa di Minister Marisol Lopez Tromp luna pasa 
den Parlamento ta e facilidad na Wayaca pa KPA. Minister 
Bikker a splica diaranson mainta cu na e edificionan di tanto 
Wilhelminastraat como Frankrijkstraat e miembronan di KPA 
tabatin keho di nan salud. Pa haci e situacion aki mas comodo 
a bin e idea pa bin cu un justitieel complex. Pa haci esaki mester 
di edificionan cu ta cerca di otro y Minister a haya conseho pa 
huur dos edificio cerca di otro di cual uno di nan ta Wayaca 31 
D y e otro ta Wayaca 31 A conoci como Brown Building. 


Durante splicacion di Minister Bikker e la mustra Parlamento 
cu e complex lo bin cu cel. E mandatario a haya conseho for 
di un comision di bedrijfsvoering di KPA caminda a bay papia 
cu doñonan di e edificio pa despues duna conseho na Minister 
di Husticia pa bay over na e contracto di huur. Momento cu ta 
trata di edificionan di KPA mester corda cu aki no ta trata di 
cualkier dienst pasobra tin hopi rekisito adicional. Mester traha 
espacio pa interoga hende, e glasnan mester ta di un material 
special y tur esaki ta diferente exigencia cu mester a tuma 
nota di nan. Momento cu tene cuenta cu tur e rekisitonan aki, 
mester tene cuenta cu e huur ta drenta na vigor un par di luna 
prome pa haci ahustacion y despues ta haya e yabi pa drenta. 


Pa Minister Bikker e procedura aki ta normal y esey a yega 
di pasa prome cu su tempo tambe. E mandatario ta lamenta 
cu despues a crea impresion cu un di e edificionan unda e 
persona cu tabata presenta su mes como doño a bin resulta 
cu su opcion pa compra di e aandelen di e edificio a caduca. 
Minister Bikker a splica un biaha mas cu e no ta sinta na mesa 
cu ningun contratista negosha pero solamente ta conseho e 











ta haya. Debi na e situacion aki Minister Bikker a pensa cu e 
ta bay duna mandaat na Korpschef pa e mes sigui atende cu 
e compania pasobra na final di dia ta nan ta dicidi cua edificio 
ta mas adecua pa nan por eherce e trabou di proteccion di 
comunidad. 

Minister Andin Bikker: 
MINISTER BIKKER DEN PARLAMENTO A 
CLARIFICA VARIOS PUNTO CU NO A BAY 
ROBES DEN SU MINISTERIO SPECIAL NA 
CENTRO DI DETENCION NA DAKOTA 


Minister di Husticia mr. Andin Bikker diaranson mainta tabata 
den Parlamento unda e la trece clarificacion riba su maneho 
den cuadro di transparencia. E mandatario a gradici Presidente 
di Parlamento pa e por a hiba palabra y clarifica varios punto. 
Durante e ultimo reunion di desconfiansa y peticion pa retiro 
di Minister di Infrastructura drs. Marisol Lopez Tromp a bin 
varios punto dilanti cu ta tacha Minister Bikker su maneho y 
imagen. Pero despues di e reunion aki a sigui un proceso di 
mediacion cu segun Minister Bikker a sali bon di esaki y alabes 
a participa na conseho di Minister cu lo bay sigui participa na e 
reunionnan y mientras cu e cartanan di 5 di juni y 24 di juni di 
banda di partido POR a caduca. 


Minister Bikker ta hopi gradici cu e por a bin un rato Parlamento 
pasobra den cuadro di transparencia y den cuadro di e 
prome tanda tabatin cierto falta di comunicacion y a crea 
un percepcion dunando un imagen hopi fastioso y eroneo 
pa cual e mandatario kier a coregi nan. Pa Minister Bikker, 
su bon nomber y integridad ta hopi importante y no kier pa 
un percepcion negativo keda existi. Un di e puntonan tabata 
e proyecto pa loke ta trata noodvoorziening di detencion di 
ilegalnan na Huis van Bewaring na Dakota. Riba e tema aki 
ta asina cu oposicion no a presencia reunionnan unda cu a 
bin pidi e sentimento di Parlamento dos biaha y a presenta un 
carta documenta di 3 di juni. 


Minister Bikker ta bisa cu claramente e ta corda cu riba un 
diabierna mainta a duna oposicion e oportunidad pa haci 
pregunta adicional. Mientras cu a keda den Parlamento henter 
mainta nan no a presenta y despues nan ta bin cu pregunta 
dicon Minister Bikker no a bay destaho publico. Tempo cu AVP 
tabata den gobierno nan tabatin proyectonan hopi mas grandi 
cu esun di Dakota y nan no a bay destaho publico. Ta conoci 
cu tin articulo 26 di e ley di compatibilidad unda cu por desvia 
pa motibonan poni den e ley aki y ta esey a haci. Tambe a 
menciona cu no tabatin conseho di parti departamentonan 
riba e proceso aki, pero netamente riba conseho di Guarda 
nos Costa argumenta por escrito a bay den e decision aki. 
Minister Bikker a splica cu su persona e ta opera basa riba 
conseho y no ta sinta na mesa cu ningun contratista mientras 
cu ta huristanan ta traha e acuerdo. Minister Bikker a repasa e 
acuerdo y check si tin un ministeriële beschikking y despues cu 
a confirma cu den e acuerdo ta para cu DOW tin un rol den dje 











LI 





a pasa pa a firma e acuerdo. Despues a ricibi un carta di DOW 
unda nan ta puntra si a respeta e reglanan di compatibilidad y 
nan ta haya e contesta confirmando cu a respeta esaki. 


Minister Bikker a sigui splica cu articulo tres di e 
aanbestedingsverordening ta haci un excepcion pasobra e la 
pasa den parlamento unda a haci un toezegging cu ta cuminsa 
anticipa riba dje pa proyectonan di siguridad nacional. Den e 
caso aki Guarda nos Costa tabatin mannan yen pasobra tin dia 
tin shete persona ta huy for di e facilidadnan cu Minister Bikker 
a hereda. E ilegalnan tabata subi tereno di aeropuerto y stroba 
tambe e industria mas grandi cu tin cu ta Aruba su turismo. 
Mientras cu Aruba tabata den e calamidad na fin di April a bin 
un Ministeriéle Regeling di articulo 2.1ten aanziening van de 
bouw.Esey a bin pasobra a bisa cu ta suavisa y haci reapertura 
di mercado laboral unda cu a constata cu den construccion 
hopi hende ta emplea personanan cu no tin titulo aki na Aruba. 


Durante Toque de Queda y Shelter in Place a topa cu hopi 
persona cu for di 2013 a bin como turista pero a keda Aruba 
y hopi di nan ta aki ainda. Debi na e Covid a bin constata cu 
personanan local ta kedando sin trabou, obviamente esunnan 
cu no tin status legal mester a pensa con ta bay atende cu 
nan. Durante control e facilidadnan di detencion ta atende cu 
mas of menos maximo 80 persona, pero den un dia ta haya 19 
persona. Pa atende cu e situacion aki mester di luga pa pone 
nan den cuarentena pasobra te dia di awe ta atende cu Covid. 
Pa Minister Bikker ta hopi importante pa clarifica e punto aki, 
pasobra no tin nada robes pero solamente a sigui e reglanan 
normal. 

Muchanan y COVID-19/scol 





Fuentenan: RIVM/DVG/ECDC 
——————— i o  ÁÀ( 
Unda nos a keda? 


* Prome wave: 4 caso di 101 twt mucha 5-14 aña 

* Scolnan a habri na mei 2020 como pilot cu protocolnan estricto 
* Lockdown 

* Cantidadnan di caso a keda stabiel 

Kico nos tawata pensa? 


Cantidadnan relativamente chikito 


Casonan mayoria asintomatico of hopi leve Mortalidad hopi abow 


Mayoria di caso ta contagio door di adulto y no omgekeerd 
Rol chikito den pandemia 
MIC-S no tin relacion directo cu COVID-19 


=] 
ce 
Cantidad di caso pa grupo di edad 


Age distribution 

y Casonan COVID-19 Aruba 1 





m Aduko(1926) т Mucha «15 (80) | 
| 


Cantidad di caso pa edad te cu 15 aña 











Kleuter Basisschool 


чш CO 


ĉaso alas ja АР ББ И И И И ЫТ 


Total di caso: 141 

Kico nos sa awor? 


* Fronteranan a habri 





* Second wave 

* Cantidadnan bow mucha (<15) ainda ta relativamente chikito 

* Casonan mayoria ta asintomatico of hopi leve 

* Mortalidad y grado di hospitalisacion hopi abow (MIC-S) 

* Nota sigur con contagioso muchanan asintomatico ta 

* Tiki brote significante na scolnan rond mundo cu a habri 

* Transmision di mucha pa mucha na scolnan ta incomun (kleuter/basis) 


* Transmicion na scol no ta hunga rol grandi den totalidad di e pandemia 


CC 
Rutanan di transmision na scol 


Figure 3. Diagram of known transmission routes between children and adults within childcare and 
educational settings and between the community household. 


Community/househetd 

Habrimento di scol 





* 3diseptember 


Protocol stricto/condicionnan: 
-sintomanan KEDA CAS, -hygiena, ventilacion 
* Social distancing 
+ МОВО mondkapjes/tapaboca 
* Mantene clasnan fiho/limita actividadnan social y intercambio 
+ Monitoring y evaluacion bow vigilancia diario di JGZ/DVG 


Kleuter/basis Middelbaar/voortgezet 


* Social distancing: 


Mucha/Mucha | Mucha/Adulto | Adulto/Adulto Mucha/Adulto | Adulto/Adulto 
NO NO si NO si SI 


“ Mondkapjes 


Adulto den klas | Adultonan pafor | Muchanan Adulto 
| si 51 


| di klas 
NO SI NO 

"Take home messages" | 


Flexibilidad pa scolnan (balans dependiendo situacion y sinti safe) 


Derecho di mucha 


Salud social-emocional di mucha y nan mayornan 


Sector laboral por sigui funciona 


Muchanan no ta bira hopi malo 


Grado transmision rond mundo na scolnan abow 


Monitor situacion di serca 


Ensefianza digital unda por (middelbaar/voortgezet) 

GOBIERNO DI ARUBA 


KICO BO TIN MESTER? 


Awa pa minimo 3 dia 
#1 galon di awa pa dia 


Repelente pa insecto y 
crema pa proteha contra 


Paña extra, pechi y 


Camara pa saca potret 
di daño 


NUMBERNAN DI EMERGENCIA 


CENTRAL ALARMA NACIONAL; POLIS; AMBULANCE: 911 


Cuminda den bleki of 
cuminda cu ta facil 


Productonan di 
higiena y sanitario 


Tools/material pa 
sigura bo propiedad. 


Extra set di yabi di 


—— dn 


HOSPITAL: 527-4000 
CENTRO MEDICO SAN NICOLAS 5248833 


juministro pa baby 
(boter, formula, 
cuminda pa baby, 


Remedi (suministro pa 7 dia) 
y articulonan medico 
(aparato pa scucha cu 

extra bateria, bril, 

lens di contacto. 

Hangua. Garoti) 


Copia di documentonan personal 
(lista di remedi y informacionnan 
medico, documento cu ta prueba 
di adres, contract di cas, 


paspoort, tarheta di 5 
identificacion, 
polisa di seguronan) 


Suministro pa animal 
(banchi, cadena, 
tarheta di кше af 
cuminda, baki pa 

awa, haula) 


Informacion 
di famia y di emergencia. 


INFORMACION OBTENI DI OFICINA DI MANEHO DI CRISIS - TEL; 588-0100 


(GABINETE WEVER-CROES 

